section_heading: Model V*
paragraph_text: mini|desno|200px|Britanski Mark V* Model Mark V* je prerada koju je napavio "Tank Corps Central Workshop" (hrv. Središnja radionica tenkovskog korpusa) u Francuskoj kako bi povećala pokretljivost standardnog Mark V tenka preko širih rovova. Povećana je duljina tijela tenka za tri dodatna panela montiranih na kraj tenka. Ova nadogradnja je omogućila tenku da prijeđe preko rova širine do 4 metra (14 stopa), 1,2 metra (4 stope) više nego što to može obični Mark V. Ovi tenkovi su prvi puta korišteni u bitki za Amiens u kolovozu 1918. godine u kojoj su nosili dodatne četiri strojnice s posadom na svakom tenku. Kada bi došli na bojište, trebali bi pružiti potporu konjici. Ovaj plan nije uspješno proveden jer su strojničari tijekom vožnje na tenku bili pod utjecajem vrućine i ispušnih plinova tako da nisu bili u stanju boriti se kada su stigli do bojišta.